**П Р А В И Л А**

**ЗА ФИНАНСИРАНЕ НА ИДЕЙНИ ПРЕДЛОЖЕНИЯ ОТ ОБЩИНА ДРЯНОВО ПО ИНИЦИАТИВА - ОБЩЕСТВЕН ФОРУМ**

**Раздел І**

**ОБЩИ УСЛОВИЯ**

Чл. 1. Настоящите правила уреждат реда и условията за финансиране на инвестиционни идейни предложения от Община Дряново по инициатива на Обществен форум .

Чл. 2. Целта е утвърждаване на партньорство между структурите на гражданското общество или други обществено ангажирани лица и местната власт, чрез реализиране на съвместни идейни предложения, насочени към обществено значими дейности за малки инфраструктурни обекти.

**Раздел ІІ**

**УСЛОВИЯ И РЕД ЗА ПРЕДОСТАВЯНЕ НА ФИНАНСОВИТЕ СРЕДСТВА**

Чл. 3**.** Община Дряново финансира инвестиционни идейни предложения на конкурсен принцип по инициатива на Обществен форум за 2016 година.

Чл. 4. Индикативните средства за 2016 година са в размер на 20 000 лева.

Чл. 5.Максимална стойност на едно идейно предложение, подкрепено от Общината е до 3000 лв.

Чл. 6. Съфинансиране от страна на кандидата/ финансово или със собствен принос- остойностен / носи допълнителен брой точки при класиране на идейното предложение**.**

Чл. 7. Средствата се разпределят след провеждане на конкурсна сесия, класиране на идейните предложения от първо до последно място.

Чл. 8. **(**1)Обявява се една **к**онкурсна сесия до края на 2016 година, с определена процедура – инвестиционни дейности за малки инфраструктурни обекти.  
 (2) Конкурсна сесия се обявява публично чрез местни медии и на интернет страницата на Общината, не по-късно от 20 дни преди началната дата за прием на проектните предложения.

Чл. 9. В конкурсна сесия могат да кандидатстват, организации и физически лица, участници в работни маси на Обществен форум гр. Дряново.

Чл. 10. Идейните предложения, следва да предвиждат мерки за публичност,

а при реализация - да се отбелязва задължително във всички случаи и по подходящ начин, че предложението се финансира от Община Дряново по инициатива на Обществен форум.

**Раздел III**

**ДОКУМЕНТИ И НАЧИН НА КАНДИДАТСТВАНЕ**

Чл. 11.Организационно-административното обслужване по набиране на идейни предложения се осъществява от офиса на Обществен форум.

Чл. 12. Обществен форум:

/1/ Излъчва двама свои представители за включване в Експертната комисия към Общинска администрация , оценяваща законосъобразността на постъпилите идейните предложения .

/2/ Излъчва комисия,/ по един представител от работна маса/, която подрежда идейните предложения и съставя протокол;

/3/ Разглежда и приема необходимите за кандидатстване документи, публикувани на интернет страницата на Община Дряново, които са:

1. Правила за финансиране на идейни предложения от Община Дряново по инициатива на Обществен форум;

2. Формуляр за идейно предложение

4. Таблици с критерии за оценка на идейни предложения;

/4/ Определя краен срок за подаване на идейни предложения 31 август 2016 г

/5/ Определя механизъм за подаване на идейни предложения :

т.1. Идейните предложения се регистрират в офиса на Обществен форум;

т.2. Модератора, ги внася за разглеждане в Експертната комисия към общинска администрация, оценяваща законосъобразността им;

т.3. В срок от двадесет дни, Експертната комисия дава становище, и връща идейните предложения за оценка и класиране в Обществен форум;

т.4. Всеки вносител на идейно предложение го презентира в рамките на 2 мин.;

т.5. Всеки участник на работна маса, оценява проектните предложения по критерии съгласно Таблица 1;

т.6. Подреждането на идейните предложения, се базира на резултатите от постигнат консенсус по работни маси за идейните предложения, следва да бъде окончателно, попълва се Таблица 2

т.7. Комисията подрежда идейните предложения от едно до последно място, на база общ брой точки от всяка работна маса - попълва Таблица 3, съставя протокол и го предоставя на Община Дряново. Списъкът с класираните предложения за финансиране, се публикува на интернет адрес: [**http://www.dryanovo.bg**](http://www.dryanovo.bg)**,** рубрика Обществен форум;

т.8. На участниците в Обществен форума се представят резултатите от класираните идейни предложения за финансиране;

Чл. 13. Формулярът се подава, в 1 оригинал и 1 копие на електронен носител /Word /, в запечатан плик с четливо изписано име на кандидата и име на проектното предложение при следното условие:

**Раздел IV**

**ОТЧИТАНЕ НА ПРОЕКТНИТЕ ПРЕДЛОЖЕНИЯ**

Чл. 14.Мониторингът по изпълнението на финансираните идейни предложения се извършва от Експертна комисия, а при необходимост и от други специалисти на общинската администрация.